tomron87/hebrew-wikipedia-sentences-corpus huggingface dataset:
הקליפ הראשון, שעלה ליוטיוב ב-16 ביולי 2020, הוא הצצה לסרט קצר שקשור לאלבום של הקילרס, Imploding the Mirage.
הקליפ השני, שביים מייקל הילי, עלה ליוטיוב ב-20 באוגוסט 2020, קצת יותר מחודש לאחר שעלה הקליפ הראשון.
הוא מציג את הסולן ברנדון פלאוורס והמתופף רוני ונוצ'י ג'וניור, יוצאים לטיול בטנדר דרך שדות תירס ויערות מכוסים בשלג.
My Tennessee Mountain Home הוא אלבום הסולו ה-11 של הזמרת דולי פרטון, אשר יצא לאור ב-2 ביולי 1973. הבית שמצולם על עטיפת האלבום וגם קרוי על שמו הוא הבית כמו התגוררה משפחתה של פרטון בשנות ה-40 של המאה ה-20 ובשנות ה-50 של המאה ה-20.
האלבום הוא אלבום קונספט אשר עוסק בילדותה במזרח טנסי.
השיר האחרון באלבום, "Down on Music Row", מספר על ימיה הראשונים ב-Music Row של נאשוויל, בניסיון להשיג חוזה תקליטים, ומודה לאלה שעזרו לה בדרך, תוך אזכור ספציפי של צ'ט אטקינס ובוב פרגוסון.
שיר הנושא של האלבום שימש כשיר הנושא של פארק דוליווד.
בשנת 2009 שני שירים שהוקלטו עברו האלבום אך לא נכנסו אליו נכנסו לתוך מארז האלבומים שלה, Dolly.
נוסף על כך, פרטון הקליטה מחדש את אחד מאותם שירים והכניסה אותו לאלבומה Slow Dancing with the Moon שיצא ב-1992.
בשנת 2007 האלבום יצא מחדש על גבי תקליטור, ובשנת 2010 סוני מיוזיק הוציאה את השיר בפעם השלישית ביחד עם עוד שני אלבומים נוספים של הזמרת.
"My Old Piano" (בעברית: "הפסנתר הישן שלי") הוא שיר שהוקלט על ידי הזמרת האמריקאית דיאנה רוס, מתוך אלבום האולפן ה-11 שלה, Diana.
השיר יצא לאור בספטמבר 1980, על ידי חברת התקליטים מוטאון, כסינגל השלישי והאחרון מתוך האלבום.
הוא נכתב והופק על ידי חברי להקת שיק, ניל רודג'רס וברנרד אדוארדס.
במהלך השיר, שרה רוס על השמחה שנגינה בפסנתר מעניקה ומתארת זאת כאילו מדובר באדם.
השיר הופץ כסינגל השלישי והאחרון מהאלבום בארצות הברית, וכסינגל השני מתוכו בשאר רחבי העולם.
בווידאו קליפ הנלווה שלו מופיעה רוס כשהיא מבצעת את השיר בדירה מיושנת, עם פסנתר ישן.
My Story (בעברית: הסיפור שלי) הוא שיר שהוקלט על ידי הטיקטוקרית והזמרת האמריקאית לורן גריי.
השיר יצא לאור ב-10 באוגוסט 2018, על ידי חברת התקליטים יוניברסל מיוזיק גרופ, כסינגל שלא מתוך אלבום וכסינגל הבכורה של גריי.
השיר נכתב על ידי דני שאה, פליסיטי בירט, בלייר דרייאן ולורן גריי והופק על ידי סקיי אדמס.
את השיר הוציאה גריי לאחר שזכתה להצלחה רבה ברשת החברתית מיוזיקלי, שהייתה אפליקציית רשת חברתית סינית שאפשרה יצירה ושיתוף של סרטוני וידאו ולשידור חי.
קליפ המילים הרשמי של השיר הועלה לערוץ היוטיוב של לורן גריי ב-14 באוגוסט 2018, ארבעה ימים לאחר צאתו של השיר כסינגל.
קליפ המילים זכה להצלחה כאשר צבר למעלה מ-9.2 מיליון צפיות בסך הכול.
במהלך קליפ המילים ניתן לראות את גריי מבצעת תנועות שונות, תוך שמופיעות מילותיו על המסך עצמו.
בנוסף לקליפ המילים, הוציאה גריי קליפ אנכי שזכה להצלחה כאשר צבר למעלה מ-1.4 מיליון צפיות.
מדינהתאריך יציאהפורמטחברת תקליטיםמקורעולם10 באוגוסט 2018הזרמת מוזיקה • הורדה דיגיטליתיוניברסל
My World Is Empty Without You (בעברית: העולם שלי ריק בלעדיך) הוא שיר שהוקלט על ידי להקת הבנות האמריקאית הסופרימס, מתוך אלבום האולפן השמיני שלה, I Hear a Symphony.
השיר יצא לאור ב-29 בדצמבר 1965, על ידי חברות התקליטים מוטאון ואם 1083, כסינגל השני מתוך האלבום.
השיר נכתב והופק על ידי צוות הפזמונאים והמפיקים הראשי של מוטאון, הולנד-דוזייר-הולנד.
הוא מאופיין בקצב מהיר, המלווה במילים קודרות שמתעמקות בתחושות הדיכאון שיכול בן אדם להרגיש לאחר פרידה.
תחושת הדיכאון עשויה לכלול תחושות נוספות כדוגמת דכדוך, עצב וחוסר מצב רוח ככלל.
"My World Is Empty Without You" היה אחד השירים הבודדים שכתב הצוות עבור הסופרימס שלא הגיע למקום הראשון, אלא הגיע בשיאו למקום החמישי במצעד הבילבורד הוט 100 במשך שבועיים בפברואר 1966, ולמקום העשירי במצעד שירי ה-R&B/היפ-הופ; כמו כן, הוא לא נכנס למצעד הסינגלים הבריטי.
הלהקה ביצעה את "My World Is Empty Without You" בתוכנית הטלוויזיה המצליחה של CBS, "המופע של אד סאליבן", ביום ראשון 20 בפברואר 1966.
בבילבורד תיארו את השיר כ"כזה המזכיר את הפעמה הקצבית של 'I Hear a Symphony', שהוציאה הלהקה קודם לכן".
My Spanish Heart (בעברית: ליבי הספרדי) הוא אלבום האולפן העשירי של פסנתרן הג'אז האמריקאי צ'יק קוריאה, שהוקלט ושוחרר בשנת 1976 על ידי חברת התקליטים פולידור רקורדס.
האלבום מארח מספר רב של אמנים ששיתפו פעולה עם קוריאה עד אז או עתידים לשתף עמו בעולה באלבומיו הבאים, בהם סטנלי קלארק על הקונטרבס, ז'אן לוק פונטי על הכינור, המתופפים סטיב גאד ונראדה מייקל וולדן, ואשתו של קוריאה, גייל מורן, בשירה.
האלבום משלב קטעי ג'אז, חופשי ופיוז'ן, לצד מאפייני המוזיקה הלטינית.
באלבום ניכר גם שימוש בכלים יוצאי דופן בז'אנר הג'אז, כמו כינור, נבל וסינתיסייזר.
מתוך האלבום התפרסמו כמה קטעים שהפכו ברבות השנים לסטנדרט ג'אז, כמו "Armando's Rumba" ו"My Spanish Heart".
שם האלבום מתייחס להשפעות המוזיקה הספרדית והלטינית על קוריאה, ומכאן שמו "My Spanish Heart" (בעברית: ליבי הספרדי).
שם זה מהווה גם טייק-אוף על מוצאו של קוריאה, ששורשיו בכלל מאיטליה.
על שם האלבום התראיין בעבר קוריאה, ואמר כי "הגנטיקה שלי היא איטלקית אבל הלב שלי הוא ספרדי.
גדלתי עם המוזיקה הזאת, המקצבים האלה היו חלק משמעותי של המורשת המוזיקלית שלי".
האלבום התקבל בברכה על ידי המבקרים והמאזינים.
עם מותו של קוריאה בשנת 2021 פרסם ערוץ הטלוויזיה האמריקאי Scientology Network קטע לזכרו, בו תואר האלבום כ"אייקוני".
מנחם גרנית פרסם ביוני 2021 הסכת (פודקאסט) על האלבום, מתוך סדרת הפודקאסטים שלו, "אלבום לאי בודד".
חלק משירי האלבום מחולקים למספר קטעים, המהווים המשכים זה של זה.
צ'יק קוריאה - פסנתר כנף, פסנתר חשמלי, אורגן האמונד, סינתיסייזר, כלי הקשה, שירה, הפקה, עיבוד, הלחנה
סטנלי קלארק - קונטרבס, גיטרה בס
נארדה מייקל וולדן - תופים, מחיאת כפיים
דון אליאס - כלי הקשה
ז'אן לוק פונטי - כינור
My Son (תרגום חופשי מאנגלית: בני) הוא סרט דרמה ומסתורין בריטי משנת 2021, שנכתב ובוים על ידי כריסטיאן קאריון ומהווה גרסה מחודשת לסרט צרפתי באותו שם משנת 2017, שבו כיכבו השחקנים הצרפתים גיום קאנט ומלאני לורן.
גבר הולך לראות את גרושתו כדי לקבל תשובות על היעלמות בנם.
בעודו נוהג ברכבו בלב ההיילנדס, אדמונד מאריי מקבל שיחה מאשתו לשעבר, בבכי.
בנם בן ה-7 נעלם ממחנה הקיץ.
עד מהרה מתברר שהילד נחטף וההורים מפנים מקום לייאוש.
ג'יימס מק'אבוי - אדמונד מאריי
קלייר פוי - ג'ואן ריצ'מונד
באוקטובר 2020 נודע כי ג'יימס מק'אבוי וקלייר פוי לוהקו לככב בסרט, שייכתב ויבוים על ידי כריסטיאן קאריון, שעושה מחדש את סרטו הצרפתי בעל אותו שם משנת 2017. למק'אבוי לא סופק תסריט או דיאלוג והיה עליו לאלתר בעצמו על פי הנחיות הבמאי.
הצילומים החלו בסוף אוקטובר 2020, וצולמו ברחבי סקוטלנד.
הסרט שוחרר לצפייה דיגיטלית בשרת הסטרימינג Peacock מבית יוניברסל, ב-15 בספטמבר 2021, ובשרת הסטרימינג Roku Originals ב-15 בדצמבר 2021.
הסרט שוחרר בהפצה מוגבלת בבתי הקולנוע בממלכה המאוחדת ב-21 בינואר 2022.
My Universe (בעברית: היקום שלי) הוא שיר אנגלי-קוריאני של להקת הרוק הבריטית קולדפליי והלהקה הדרום קוריאנית BTS.
השיר יצא ב-24 בספטמבר 2021 תחת הוצאת חברות התקליטים פרלופון ואטלנטיק רקורדס כסינגל השני מתוך אלבום האולפן התשיעי של קולדפליי, Music of the Spheres.
השיר הגיע למקום הראשון במצעד הבילבורד הוט 100, והיה לשיר השישי של BTS שהגיע להישג זה, והשני של קולדפליי.
זהו השיר הקראשון של להקה בריטית שהגיע הישר אל המקום הראשון במצעד אי פעם.
הוא הגיע לראשונה למקום השלישי במצעד הסינגלים הבריטי והיה לשבוע ההורדות הגדול ביותר לשיר עד כה בשנת 2021, תוך שהוא הופיע בעשירייה הראשונה של אוסטרליה, בלגיה, הודו ויפן, ובעשרים הקומות המובילים בשבע מדינות אחרות, כולל גרמניה, נורווגיה, אירלנד וניו זילנד.
שם השיר הוכרז לראשונה במסגרת יציאת רשימת הרצועות של Music of the Spheres ביולי 2021 ללא התייחסות לשיתוף פעולה עם BTS.
קטע מהשיר נכלל בטריילר לאלבום וגם הוא לא כלל כל עדות לכך שהלהקה הקוריאנית הייתה מעורבת.
ב-13 בספטמבר 2021 נחשף השיר כשיתוף פעולה בין קולדפליי ל-BTS.
הסינגל הוכרז באמצעות הודעה מקודדת בחשבון הרשת החברתית של Alien Radio FM של קולדפליי.
לאחר פרסום הקלים לשיר "Permission to Dance" בתחילת יולי 2021, שיתפו הלהקות פעולה לראשונה במהלך פרק מסדרת היוטיוב Released, ובמהלכו הצטרפו BTS לדיון עם סולן קולדפליי כריס מרטין על מה שהיווה את ההשראה לאתגר #PermissionToDance".
עם זאת, השערות על שיתוף פעולה בין שתי הלהקות כבר החלו בחודש פברואר 2021, לאחר ש-BTS ביצעו את הלהיט של קולדפליי "Fix You" ב-MTV Unplugged.
ב-26 בספטמבר יצא הסרט התיעודי של Inside My Universe של השיר, לצד רמיקס "Supernova 7" וגרסה אקוסטית.
רמיקס שלישי, שנעשה על ידי שוגה מ-BTS, יצא לאור ב-18 באוקטובר.
סרטון לירי המסוגנן שהוא מתרחש בחלל, הכולל מילים מונפשות בכתב יד משתי הלהקות באנגלית וקוריאנית, יצא יחד עם השיר ב-24 בספטמבר 2021. הנפשות נוספות לגרסה האינסטרומנטלית ושלוש גרסאות הרמיקס של השיר פורסמו בימים שלאחר מכן.
קליפ מוזיקלי שביים דייב מאיירס יצא ב-30 בספטמבר 2021.
קולדפליי צילמו את הווידאו במתחם בריכת שחייה עירוני ריק ונטוש ברובי, ברצלונה, ביולי 2021. הסצנות של BTS צולמו על במה עם מסך ירוק באולפן בסיאול, דרום קוריאה, שבועיים לאחר הצילומים בברצלונה.
ב־23 בספטמבר 2021, יום לפני ש-"My Universe" יצא לאור באופן רשמי, קולדפליי ביצעו את השיר בסדרת הבמות הקטנות של פנדורה בתיאטרון אפולו בניו יורק.
כריס מרטין הציג את "My Universe" במהלך הופעת האורח שלו בתוכנית האירוח של קלי קלרקסון, ששודרה למחרת, שם ביצע ביצוע אקוסטי קצר.
ב-25 בספטמבר, הלהקה ביצעה את השיר בפסטיבל גלובן סיטיזן בסנטרל פארק בניו יורק, ו-BTS הופיעו באמצעות סרטון מוקלט מראש שהוקרן על המסך מאחוריהם.
מרטין ניסה גם לשיר כמה מהבתים הקוריאנים של BTS.
ב-15 באוקטובר, קולדפליי ביצעה את "My Universe" במהלך הופעת האורח שלהם בתוכנית האירוח של גרהם נורטון.
מגזין NME העניק לשיר ביקורת חיובית של ארבעה כוכבים מתוך חמישה וכינה אותו .
הוא גם ציין כי אף על פי שחלק עשויים לראות את הזה כשיתוף פעולה יוצא דופן, שני המבצעים ושילובם הוא מכיוון ש.
My Worlds: The Collection (בעברית: העולם שלי: האוסף) הוא אלבום האוסף הראשון של הזמר-יוצר הקנדי ג'סטין ביבר.
האלבום יצא לאור ב-19 בנובמבר 2010, כגרסה הבינלאומית של האלבום My Worlds Acoustic, שנמכר בתחילה באופן בלעדי ברשתות החנויות וולמארט ו-Sam's Club .
הגרסאות החדשות של שיריו הופקו על ידי מנהלו המוזיקלי של ביבר, דן קאנטר, המפיק הווקאלי שלו, קוק הארל , והמפיק המוזיקלי רוב ולס .
בעוד שמרבית המבקרים שיבחו את האלבום, חלק מהם חשבו שהוצאתו הייתה מיותרת.
האלבום התברג במצעדים באירופה באופן סביר יחסית, כאשר הגיע לחלק העליון של מצעדי האלבומים במספר מדינות.
ביבר אמר כי הוא רצה לעשות את החלק האקוסטי משום שלדבריו, ההפקה לעיתים "מטביעה את הקול שלך" ו"גורעת מהזמר, עם הסינתיסייזרים והכול".
בנוסף לשירים האקוסטיים, התקליטור הראשון מכיל גם רמיקס בהשתתפות אשר ורמיקס של J-Stax לשיר "Somebody to Love", גרסת סינגל של "Never Say Never" בהשתתפות ג'יידן סמית', וכן שיר חדש, בלדה בשם "Pray".
התקליטור השני כולל את השירים שנכללו ב-My Worlds, חבילה של שני האלבומים My World ו-My World 2.0, שיצאה במקום או לצד My World 2.0 בחלק מהמדינות.
לדברי ביבר, השיר "Pray" הוא מתנה למעריציו.
העיבוד של השיר נועד לשקף את המוזיקליות של ביבר לפני שהתגלה, וכן כולל מכשור של רביעיית מיתרים, תופי קונגה ותוף קאג'ון, כאשר עם האחרון היה מופיע ביבר בסיבובי ההופעות העולמיים שלו, במיוחד באפריקה.
בריאיון לתוכנית הרדיו של ראיין סיקרסט, ביבר סיפר על הכתיבה הראשונית של השיר, שלדבריו הושפעה ממייקל ג'קסון, ואמר כי הוא חשב על "Man in the Mirror" במהלך כתיבת השיר.
מבחינה ווקאלית, הקולות של ביבר היו במפתח נמוך יותר בהשוואה לשיריו הקודמים.
בשירים האקוסטיים באלבום, ביבר מנגן בגיטרה, לצד הגיטריסט ומנהלו המוזיקלי, דן קנטר.
הגרסאות האקוסטיות של השירים הופקו על ידי קנטר, המפיק הווקאלי של ביבר קוק הארל, וגם המפיק רוב וולס.
האלבום יצא לאור ב-19 בנובמבר 2010. "Pray" שוחרר כסינגל הראשון והיחיד של האלבום ב-3 בדצמבר 2010, במדינות מסוימות.
הופעותיו במצעדים היו סבירות, כאשר הגיע למקום 63 באוסטריה, מקום 51 בגרמניה, ונכנס למצעד האולטראטופ בבלגיה.
אנדי קלמן מאתר Allmusic העניק לאלבום ארבעה מתוך חמישה כוכבים.
לוסי ג'ונס מהעיתון הבריטי דיילי טלגרף אמרה כי אמנם האלבום נראה כמשהו שנועד כדי "להרוויח כסף", אך אמרה כי שיתופי הפעולה שבו "מהוקצעים בצורה מושלמת", והעניקה לו ארבעה מתוך חמישה כוכבים.
הרמוני הובי מהגרדיאן כתבה כי "מיחזור המתנה", אחרי שתי הוצאותיו האחרונות של ביבר, נראה מיותר, אך ציינה כי "מיליארד הבליברס בערך" לא ירגישו "ממורמרים".
משום שיצא באירופה בלבד, האלבום היה זכאי להיכנס למצעדים רק במדינות בהן הוא יצא.
במצעד האלבומים הדני (היטליסטן), האלבום נכנס לראשונה במקום 26. שישה שבועות לאחר מכן, בשבוע של 4 בינואר 2011, האלבום הגיע למקום ה-13 במצעד, והוא שהה בסך הכול 15 שבועות במצעד.
כמו כן, במצעד האלבומים השוודי האלבום נכנס לראשונה במקום 45, כאשר שישה שבועות לאחר מכן הגיע למקום 30. במצעד האלבומים ההולנדי, האלבום נכנס לראשונה במקום 41, ובשיאו הגיע למקום 26, שבוע לאחר מכן.
הוא שהה בסך הכול שישה עשר שבועות במצעד זה.
במצעד האלבומים הפיני, האלבום נכנס לראשונה במקום 49, ויצא מהמצעד בשבוע שלאחר מכן.
עם זאת, בשבוע של 1 בינואר 2011, האלבום נכנס שוב למצעד, במקום 47, ובשיאו הגיע למקום 36, בשבוע שלאחר מכן.
בנוסף, האלבום נכנס למצעד האלבומים היווני, בו הופיע לראשונה במקום 43, ושהה בו שבוע בלבד.
"Love Me" מכיל אינטרפולציה לשיר "Lovefool" מאת הלהקה השוודית The Cardigans.
טיילור גרייבס – קולות רקע
בוני מקי – קולות רקע
מקוםתאריםמכירותאיטליה (FIMI)פלטינה50,000*דנמרק (IFPI Denmark)פלטינה 2×60,000^המזרח התיכון (IFPI Middle East)זהב3,000*לבנון (IFPI Middle East)זהב1,000ספרד (PROMUSICAE)פלטינה 2×120,000^פורטוגל (AFP)זהב10,000^שוודיה (GLF)זהב20,000שווייץ (IFPI Switzerland)פלטינה30,000^* מכירות בלבד^ משלוחים בלבד מכירות + הזרמת מדיה בלבד
"My Sister's Crown" (בעברית: "הכתר של אחותי") הוא סינגל שהוקלט על ידי להקת הפולק הצ'כית וסנה.
הוא יצא לאור ב-30 בינואר 2023, ונבחר לייצג את צ'כיה באירוויזיון 2023, שהתקיים בליברפול שב, לאחר שניצח בקדם הלאומי, ESCZ 2023.
בריאיון לאתר מעריצי תחרות הזמר של האירוויזיון "ESC Bubble" דווח כי "My Sister's Crown" מאדיר את הקשר בין אחיות ואת האחווה ההדדית ביניהן, וכמחאה לאי-שוויון מגדרי בין גברים לנשים.
ESCZ 2023 הופק על ידי רשות השידור הצ'כית ČT כקדם הלאומי של המדינה לאירוויזיון.
היא מנתה חמישה מתמודדים, ונערכה ב-30 בינואר 2023 בערוץ "Kavčí Hory" בפראג.
הזוכה הוכרז ב-7 בפברואר, על ידי שילוב הצבעות בין-לאומיות ביישומון התחרות (70%) והצבעות לאומיות של הצופים הצ'כיים (30%).
בהצבעה זכה "My Sister's Crown" ל-3,501 קולות מהצופים הצ'כיים ול-7,083 קולות מההצבעה הבין-לאומית (10,584 קולות בסך הכל), והוכרז כמנצח בקדם הארצי.
צ'כיה שובצה למחצית השנייה של חצי הגמר הראשון, שהתקיים ב-9 במאי 2023.
צ'כיה שובצה כמדינה ה-13, אחרי אזרבייג'ן ולפני הולנד.
ב-9 במאי 2023 ביצעה הלהקה את "My Sister's Crown" על בימת חצי הגמר הראשון של אירוויזיון 2023. עם הקראת התוצאות של שלב זה היא נמנתה בין האמנים שהעפילו לגמר.
צ'כיה הופיעה כמדינה ה-14, לפני אוסטרליה ואחרי פינלנד.
במופע הגמר, בתום הקראת הניקוד שהעניקו צוותי השופטים, דורג השיר במקום העשירי, עם 94 נקודות.
בהצבעת הקהל הוא דורג במקום ה-17, עם 35 נקודות.
כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום העשירי, כשבסך הכל זכה ב-129 נקודות.
"My Passion" (בעברית: "הַתְּשׁוּקָה שֶׁלִּי") הוא שיר שהוקלט על ידי להקת הדאנס-פופ הרומנית אקסנט, בהשתתפות לורה.
הוא יצא לאור ב-8 בנובמבר 2010, בהוצאת חברת התקליטים רוטון מיוזיק, כסינגל שלא מתוך אלבום.
את השיר כתבו אדריאן סינה ולוויניה סימה.
מבחינת מוזיקלית ולירית, זהו שיר דאנס-פופ שעוסק בתשוקה ויגון.
בשנת 2019 יצא אלבום האוסף Akcent 20 במסגרתו הוחלט לכלול את "My Passion" גם כן.
השיר הגיע למקום השני בטורקיה טופ 20 (בין-לאומי).
השיר נכתב על ידי אדריאן סינה ולוויניה סימה והופק על ידי חברי אקסנט.
לאורכו של השיר, מקוננת המבצעת: והמבצע משיב: .
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.3 מיליון השמעות.
הווידאו קליפ הרשמי של השיר פורסם ב-8 בנובמבר 2010 בערוץ היוטיוב של אקסנט.
לאורכו של הקליפ משולבות סצנות בהן ניתן לראות את חברי אקסנט מבצעים את השיר ביחד עם לורה.
העלילה הראשית מתמקדת בגבר (סילביו טולו) ואישה המבטאים מערכת יחסים ואת המשבר המגיע בסוף.
נכון לאפריל 2024 עומד מונה הצפיות של הקליפ על למעלה מ-65 מיליון צפיות.
קליפ נוסף צבר למעלה מ-45 מיליון צפיות.
אזורתאריך יציאהפורמטחברת תקליטיםמקורכלל העולם17 ביוני 2011הזרמת מוזיקה • הורדה דיגיטליתרוטון
My Red Book (מאנגלית: הספר האדום שלי) הוא אלבום אולפן גנוז מאת זמר הפופ האנגלי ריק אסטלי, אשר היה אמור לצאת לאור בינואר 2013, אך מסיבה לא ידועה בוטלה הפצתו.
במקור, האלבום היה אמור להכיל את הסינגלים "Lights Out" ו-"Superman".
השירים "I Like the Sun" ו-"Let It Rain" (הוקלט מחדש) הופיעו באלבום האולפן של אסטלי משנת 2016, 50. בגרסה האמריקאית של אותו אלבום הופיעו גם השירים "A Letter" ו-"Sailing".
"My Oh My" הוא סינגל, שהוקלט על ידי הזמרת-יוצרת האמריקאית אווה מקס.
השיר יצא לאור ב-4 באפריל 2024, על ידי חברת התקליטים אטלנטיק רקורדס, כסינגל שלא מתוך אלבום.
ב-19 במרץ 2024, מקס פרסמה קטע של "My Oh My" ברשתות החברתיות שלה וציינה שזוהי תחילתו של עידן חדש.
לאחר מכן היא הכריזה על גרפיקת העטיפה ותאריך היציאה של השיר ב-26 במרץ.
ב-28 במרץ, השיר הוצג בעמוד האינסטגרם שפרסמה רשת MLB כדי לקדם את הסיקור שלהם בעונת 2024 של ליגת הבייסבול.
"My Oh My" שוחרר להורדה דיגיטלית וסטרימינג ב-4 באפריל.
הוא נכתב על ידי מקס, ג'יי באך, סם מרטין והמפיק שלו אינברנס.
שיר דאנס-פופ ואלקטרופופ, הוא משתמש במנגינה המכונה הריף הערבי בפזמון שלו.
וידאו הקליפ של "My Oh My" יצא לצד השיר.
הוא בוים על ידי האנטר מורנו ובכוריאוגרפיה מאט סטפנינה.
הוא כולל את מקס וקבוצת רקדנים שמבצעים כוריאוגרפיה במחסן.
בהמשך הסרטון, היא מוקפת בקבוצת פפראצי שמצלמת אותה, ואחריה סצנה שבה היא רוקדת בחופשיות על שולחן בבר.
אמנדה אווה קוצי – שירה, כותבת שירים
צ'ארלס נלסן – כותב שירים, מפיק
ג'ונתן באך – כותב שירים
סאם מרטין – כותב שירים
ג'יאן סטון – מפיק ווקאלי
ג'ון האנס – מערבל סוחף
+ תאריכי יציאות לאור ופורמטים עבור "My Oh My"אזורתאריך יציאהפורמט (ים)חברת תקליטיםמקורכלל העולם4 באפריל 2024הזרמת מוזיקה • הורדה דיגיטליתאטלנטיק רקורדסאיטליה5 באפריל 2024רדיו איירפלייוורנר מיוזיק גרופ
"My Oh My" הוא שיר שהוקלט על ידי הזמרת האוסטרלית קיילי מינוג בהשתתפות הזמרת-יוצרת האמריקאית ביבי רקסה וזמרת-יוצרתה שוודית טובה לו.
השיר יצא לאור ב-11 ביולי 2024, על ידי חברות התקליטים BMG רייטס מנג'מנט ו-Darenote, כסינגל המוביל מתוך האלבום Tension II.
ב-22 בספטמבר 2023, הוציאה מינוג את אלבום האולפן השישה עשר שלה, Tension.
הוא זכה לראשונה להצלחה ביקורתית ומסחרית, מתוכו יצאו הסינגלים "Padam Padam", "Tension" ו-"Hold on to Now", שהראשון מבין השלושה היה להיט רדום.
כדי לקדם את האלבום, היא ביצעה כמה הופעות חיות לפני שהחלה את המופע הקבוע שלה "Mor Than Just a Residency" בונישיאן שבלאס וגאס ב-3 בנובמבר באותה שנה.
מגזין וראייטי אישר בינואר 2024 שמינוג שתוציא מהדורה מחודשת את Tension עם חומרים נוספים, לאחר מכן מינוג רמזה שהחלה עבוד על מוזיקה חדשה בטקס פרסי גראמי ה-66 בפברואר.
ב-8 ביולי היא הכריזה על שיר חדש ברשתות החברתיות עם קישור לשמירה מראש בשם "MOM".
מאוחר יותר, היא והזמרות ביבי רקסה וטובה לו שיתפו פוסטים נפרדים במדיה החברתית עם תיאורים דומים אחד של השני.
ב-11 ביולי, מינוג הכריזה על הסינגל "My Oh My" (שקוצר במקור "MOM") ברשתות החברתיות, והוא יצא לאור לראשונה באותו יום בפלטפורמות סטרימינג.
"My Oh My" נכתב על ידי אינה רולדסן וטובה לו, כאשר סטיב מק היה שותף לכתיבה והפקה.
השיר כולל שירה של קיילי מינוג בהשתתפות ביבי רקסה וטובה לו, והוא שיתוף הפעולה השלישי ברציפות של מינוג לאחר צאת השיר "Midnight Ride" עם אורוויל פק ודיפלו ו-"Dance Alone" עם הזמרת סיה.
מינוג שיתפה פעולה בעבר עם לו בסינגל שלה "Really Don't Like U" עבור אלבומה של לו Sunshine Kitty (2019), וזהו שיתוף הפעולה הראשון של מינוג ורקסה, אשר נפגשו לראשונה בטקס פרסי נשים במוזיקה (בילבורד) ב-7 במרץ 2024.
מבחינה מוזיקלית, "My Oh My" הוא שיר דאנס-פופ עם אלמנטים של מוזיקת דאנס אלקטרונית, ובעלת קצב של 124 פעימות לדקה (BPM).
בהודעה לעיתונות של מורי צ'אלמר אשר זיהתה את "הנהון של השיר לפזמון הבלתי ניתן לטעות של קיילי 'לה לה לה', ליין בס חובט" ו"מילים שובבות", והוסיפה מאוחר יותר כי הוא "נועד להיות אהובת רחבת הריקודים בקיץ".
מגזין "בילבורד" אמרו שהשיר "מתרומם בכמה דרגות עם הקצב הסלפי והמוכן למועדון שלו", בעוד שכותב המגזין "רולינג סטון" דניאל קרפס כינה אותו "רצועת דאנס-פופ מוכנה לרחבת הריקודים".
עורכת מגזין "וראייטי", טניה גרסיה, ציינה את "הקצב המוכן לרחבת הריקודים" ו"משלוחים שובבים" על פני "קצב פופ שאי אפשר לעמוד בפניו".
ג'סיקה לינץ' מ"רולינג סטון אוסטרליה" כתבה שהשיר "כולל את הוקס החתומים של קיילי 'לה לה לה', קו בס קליט ומילים שובבות שהופכות אותו להמנון של רחבת הריקודים המיידי".
מבחינה מילית, השיר נוגע לנושא הפלירטוט, עם המילים "כששאלת/מה השם שלך?/מה הסימן שלך?/אני קיילי, זה מזל תאומים/מה המשקה שלך?/תן לי לקנות/היה לך אותי מתי אמרת שלום" כדוגמה.
לאורך השיר משלבים שלושת האמנים את הסימנים האסטרולוגיים שלהם: מזל תאומים (מינוג), מזל בתולה (רסקה) ומזל עקרב (לו).
מרי וארוואריס ממגזין "The Music" פירטה את היישום שלה, וכתבה כי "יש לו ליין בס דופק ומילים שובבות על סימני כוכבים".
אליזבת אוברי ממגזין "NME", ועורך מגזין "Attitude", ג'יימי טברר, ציינו את החזרה על הליריקה "לה לה לה", והשוו אותה לשימוש שלה בסינגל של מינוג "Can't Get You Out of My Head" (2001).
"My Oh My" נחשף לראשונה בחשבונות המדיה החברתית של מינוג, רסקה ולו.
הוא היה זמין לראשונה בפלטפורמות שירות הזרמת מוזיקה ב-11 ביולי, ולאחר מכן בפלטפורמות הורדת מוזיקה למחרת.
הוא הוקרן בבכורה בתוכנית ארוחת הבוקר של זואי בול ב-"BBC Radio 2", והופיע עוד ב-"BBC Radio Shropshire" באותו יום.
בנוסף, הועלה וידאו קליפ חזותי נוסף לערוץ היוטיוב של מינוג.
ב-12 ביולי, האתר של מינוג הפיץ שלוש גרסאות פיזיות של הסינגל: סינגל תקליטור, קלטת שמע ותקליט ויניל 7 אינץ', כולן כללו גרסה מורחבת של הרצועה.
הויניל יופץ ב-9 באוגוסט 2024.
מבקרי המוזיקה נתנו ביחיד ביקורות חיוביות.
לארס ברנדל ממגזין "בילבורד" תיאר את הרצועה כ"צילום מתוחכם ומלוטש של פופ", בעוד שעורך מגזין "Clash" רובין מאריי כינה אותו "פופ מהנה, עליז, שיר שמוציא אנרגיית פאם מהתו הראשון ועד האחרון".
מורי שיבח את עבודתם של רקסה ולו על השיר, וכינה אותו "טראק שמרגיש מחנה, מדבק ומרגש לחלוטין".
אבי ג'ונס ממגזין "Stereogum", תיאר אותו כ"מנגינה קלאסית של תאווה על רצפת הריקודים".
דן ביגאן ממגזין "Classic Pop "כתב שהשיר "נועד להיות מועדף על רחבת הריקודים בקיץ", בעוד שכותב ה-"Standard Nuray Bulbul" שיבח את "קצב הפופ המפתה" שלו עם "חרוזים קלילים על המזלות שלהם".
נמסומה אוקצ'וקו ממגזין "Euphoria", תיארה את השיר כ"רצועת ריקוד לוהטת" לאחר ששיבחה את קליטותו ואת כל ההגשה של הזמרת, וקיטי רוביסון מ-"Notion" כינתה את השיר "מחשמל".
מגזין "פיפל" קראו לשיר "באנגר פופ קליט ופלרטטן", ושיבחו את הצומת הלירי של הזמרת ל-"Can't Get You Out of My Head", בעוד שטיילור הנדרסון מ-"Out" הדגישה אותו כ"שיר פופ-דאנס נוצץ שבוודאי ייתן ההומואים כל מה שהם רוצים".
עורך העיתון, "פייפר" שאד ד'סוזה, רשם אותו ברשימת 10 השירים שאתה צריך לשמוע שלהם, ותיאר אותו כ"מקסים ומטופש באופן לא מתנצל", כמו גם "קונדיטוריה מושלמת בסוף הקיץ".
העיתון בריטי הנפוץ "הטיימס" כלל את השיר ברשימת השירים הטובים ביותר של 2024, בעוד שפיפ אלווד-יוז מ-"Entertainment Focus" בחר בו כאחד השירים שהם ציפו לשמוע במהלך הופעתה של מינוג ב-BST Hyde Park ב-13 ביולי.
"My Oh My" (בהשתתפות ביבי רקסה וטובה לו) – 3:01
סינגל תקליטור / קלטת שמע / ויניל 7 אינץ'
"My Oh My" (בהשתתפות ביבי רקסה וטובה לו) [Extended mix] – 4:41
כל הקרדיטים שלהלן לקוחים מספוטיפיי וטיידל.
טובה לו – שירה, כתיבה
סטיב מק – כתיבה, הפקה
+ תאריכי יציאות לאור ופורמטים עבור "My Oh My"אזורתאריך יציאהפורמט (ים)חברת תקליטיםמקור כלל העולם11 ביולי 2024הזרמת מוזיקהBMG רייטס מנג'מנט • Darenote12 ביולי 2024סינגל תקליטור • הורדה דיגיטלית • קלטת שמע9 באוגוסט 2024ויניל 7 אינץ'
My Summer Car (בעברית — "מכונית הקיץ שלי") הוא משחק וידאו מסוג מכונאי מכוניות וסימולטור הישרדות בעולם פתוח שפותח על ידי המפתח הפיני יוהנס רויולה (הידוע גם כ-Toplessgun או RoyalJohnLove) מחברת Amistech Games.
המשחק יצא לגישה מוקדמת ב-Steam ב-24 באוקטובר 2016. ההשקה המלאה של המשחק התרחשה ב-8 בינואר 2025.
My Summer Car מתרחש באזור הבדיוני אליבייסקה, פינלנד, במהלך קיץ 1995. הדמות הראשית היא בחור שגר בבית המשפחה בזמן שהוריו בחופשה בטנריפה.
השחקן מנסה להרכיב, ולשדרג את המכונית Satsuma AMP (בעיצוב Nissan Cherry, הידועה גם כ-Datsun 100A).
לשם כך, על השחקן להשתמש בחלקי רכב הממוקמים במוסך, וגם להזמין חלקים חדשים מהקטלוג מעת לעת.
בתחילת המשחק, המכונית מפורקת לחלוטין ועל השחקן למקם כל חלק במקום הנכון על ידי הידוק הברגים בעזרת מפתח ברגים בגודל הנכון.
המשחק לא נותן לשחקן הוראות כיצד לבנות את המכונית.
למרות שרוב החלקים מתאימים זה לזה בצורה נכונה, ייתכן הרכבה שגויה של רכב אם לא נעשה שימוש בחלקים כמו אטמים או שהם ממוקמים בצורה שגויה.
הרכבה שגויה של הרכב עלולה לגרום לתקלותיו בזמן הנסיעה.
על השחקן גם לנטר את מפלס הבנזין, שמן המנוע, נוזל הקירור לרדיאטור ונוזל הבלמים ולהחליף חלקים שבורים במכונית.
מלבד הרכבת הכלי רכב, על השחקן להתמודד עם היבטים שונים של הישרדות במשחק כגון ניהול רעב, צמא, עייפות, לחץ, כמו גם מקלחת והליכה לשירותים.
כדי לדאוג לצרכיו, השחקן יכול לקנות אוכל, שתייה ומוצרים אחרים מהחנות.
השחקן יכול גם להשתמש במתקנים בביתו, כגון כיור, מקלחת, סאונה, שירותים ומיטה.
ניתן לספק את צורכי השחקן גם על ידי שחייה באגם, שתיית אלכוהול, ועישון.
כדי להרוויח כסף על חלקי רכב, דלק ורכישות בחנות, השחקן יכול להשלים משימות צד שונות עבור אנשים מסביב.
המשימות מבוצעות באמצעות חומרים שבבעלותו של השחקן או באמצעות כלי רכב שונים אליהם השחקן יכול לגשת.
המשימות כוללות משלוח עצי הסקה על גבי גרור טרקטור, שימוש בביובית לריקון בורות ספיגה של השכנים, ייצור ומכירת משקה אלכוהול, הובאת מכוניות ישנות ונטושות למכונאי, והסעת השכן השיכור מהפאב בעיר לביתו מוקדם בבוקר.
לאחר שה-Satsuma עוברת מבחן רישוי שנתי לרכב, השחקן יכול להתקין חלקים מסוימים המאפשרים לו להשתתף בתחרויות ראלי חובבים שבועיות עבור הזדמנות לזכות בגביע ובפרס כספי.
מלבד כלי רכב אלה, ישנם מספר כלי רכב נוספים שהשחקן יכול להשיג במשחק.
לשחקן יש גישה לטרקטור בסוכה ליד ביתו, קטנוע דו-פעימתי וסירה ברציף ליד הבית, מה שמאפשר להפליג על הסירה באגם.
השחקן יכול להשאיל מכונית שרירים ממכונאי מקומי בזמן שהוא מטפל ברכבו, אך המכונאי יהרוס את רכבו של השחקן אם השחקן לא יחזיר את מכונית השרירים בזמן.
השחקן יכול גם לזכות במכונית סטיישן ישנה עם קן צרעות בפנים.
My Summer Car פותחה בעיקר על ידי צוות פיתוח עצמאי קטן המורכב מיוהנס רויולה («ToplessGun»/«RoyalJohnLove») וקאארינה רויולה, כאשר צדדים שלישיים תורמים במוזיקה ודיבוב.
הפיתוח הסגור ובדיקות הבטא של המשחק תועדו כבר בדצמבר 2013, כאשר קטעים של התקדמות הפיתוח נצפו בערוץ היוטיוב ובטוויטר של יוהנס רויולה.
המשחק יצא לגישה מוקדמת דרך תוכנית Steam Greenlight ב-24 באוקטובר 2016. מאז, המשחק התעדכן בהדרגה עם תכונות חדשות ושונה באופן משמעותי מספר פעמים.
ב-29 במאי 2020 הוכרז על המשכון My Winter Car.
ב-8 בינואר 2025, My Summer Car יצא לאור במלואו ב-Steam.
המשחק קיבל באופן כללי ביקורות חיוביות.
בביקורת של אבן, נייר ושוטגאן, ברנדן קולדוול כינה את המשחק «מהנה, מפורט ומבלבל לחלוטין».
נתן גרייסון, שכתב עבור Kotaku, כינה את המשחק «כל כך איטי ומשונה, אבל כיף».
כמו במאמר ב-אבן, נייר ושוטגאן, מרטין רובינסון מ-Eurogamer השווה את הקושי של המשחק ל-Dark Souls.
My Summer Car בנוסף זכתה גם במספר פרסים מקהילת הגיימינג הפינית.
בטקס פרסי המשחקים הפיני לשנת 2017, המשחק זכה בפרס Kyöpelit «משחק השנה של בחירת הקהל לשנת 2016».
בשנת 2018, My Summer Car הוצגה במוזיאון המשחקים הפיני יחד עם למעלה ממאה משחקים אחרים באותה שנה.
בקיץ 2018, הודות לפגיעות באבטחה של Steam Web API, נודע כי המספר המדויק של משתמשי שירות Steam ששיחקו במשחק לפחות פעם אחת הוא 416,575 איש.
"My Sweet Lord" הוא שיר מאת המוזיקאי האנגלי וחבר להקת הביטלס ג'ורג' האריסון.
השיר יצא לאור כסינגל (הראשון של האריסון) בנובמבר 1970 בארצות הברית וב ב-15 בינואר 1971. הוא נכלל באלבומו המשולש של האריסון, All Things Must Pass.
האריסון כתב את השיר בשבח האל ההינדי קרישנה, תוך כוונתו שהמילים יהוו קריאה לנטישת הפלגנות הדתית באמצעות מיזוג המילה העברית "הללויה" עם קריאות "הרא קרישנה" ותפילה ודית.
מוזיקאים אחרים, דוגמת רינגו סטאר ואריק קלפטון, השתתפו גם הם בהקלטה.
בשנות ה-70 המאוחרות עמד "My Sweet Lord" במרכזה של תביעה משפטית בגין הפרת זכויות יוצרים שזכתה לפרסום רב, בשל דמיונו לכאורה לשיר "", להיט משנת 1963 של להקת הבנות "".
בשנת 1976 התגלה כי האריסון העתיק את השיר באופן לא מודע, פסק דין שהשפיע על תעשיית המוזיקה כולה.
הריסון ביצע את "My Sweet Lord" ב באוגוסט 1971 והוא נותר השיר הפופולרי ביותר בקריירה שלו לאחר הביטלס.
אמנים רבים ביצעו גרסאות כיסוי לשיר, דוגמת ג'וני מאטיס ונינה סימון.
בשנת 2004 דורג "My Sweet Lord" במקום ה-454 ברשימת "500 השירים הגדולים בכל הזמנים" של "רולינג סטון.
ב-2010 דורג במקום ה-460 ברשימה וב-2014 במקום ה-270 ברשימה דומה שפורסמה במגזין "NME".
N (אן) היא האות הארבע עשרה באלפבית הלטיני.
מקורה של האות באות היוונית נו (Ν ν), ומקורה של זו באות הפיניקית "נ" אשר ייצגה את הצליל "נ" (IPA: /n/) ואת המילה "נחש".
באלפבית פונטי מיוצגת האות על ידי המילה "נובמבר" (November).
בקוד מורס האות מיוצגת על ידי נקודה וקו:
נון פרוטו שמיתנון פיניקיני יווניN אטרוסקיN לטיני
בביוכימיה, האות N מייצגת את החומצה אספרגין.
בכימיה, האות N מייצגת את היסוד חנקן.
בלוחות שנה, האות N מייצגת את חודש נובמבר.
בכימיה, האות n מסמלת את מספר היחידות מול.
בשחמט, האות N מסמלת את הפרש.
בתיבת ההילוכים הנמצאת בכלי רכב, האות N מסמלת את ההילוך הנייטרלי.
בלוחיות רישוי, האות N מסמלת את המדינה נורווגיה.
הסימן מייצג את קבוצת המספרים הטבעיים, ו-n מייצג לרוב מספר טבעי, ובפרט ממד.
האות n מסמלת את מיקומו של איבר כלשהו (איבר מספר n) בסדרה מתמטית.
במכניקה הניוטונית, האות N מייצגת את יחידת המידה לכוח – ניוטון.
בדינמיקה, האות N מייצגת את הכוח הנורמלי.
האות n מייצגת את הקידומת ננו, שמשמעה 10-9.
בפיזיקת חלקיקים, n מסמל נייטרון ו-N מסמל נוקליאון.
במפות, האות N מסמלת את כיוון הצפון.
Mylo Xyloto (בעברית: מיילו קסילוטו) הוא אלבום האולפן החמישי של להקת הרוק הבריטית קולדפליי.
האלבום יצא ב-24 באוקטובר 2011 והופק על ידי בריאן אינו.
האלבום הגיע למקום הראשון במכירות בממלכה המאוחדת ומכר 208 אלף עותקים בשבוע הראשון להפצתו.
במקביל, גם ארבעת האלבומים הקודמים של הלהקה נכנסו לרשימה.
בארצות הברית האלבום נמכר ב-447 אלף עותקים בשבוע הראשון ליציאתו.
מיילו זיילוטו הוא אלבום קונספט ולפי כריס מרטין, סולן הלהקה, האלבום "מבוסס על סיפור אהבה עם סוף שמח", עם שתי דמויות עיקריות: מיילו וזיילוטו, שחיים בסביבה אורבנית מדכאת ונפגשים במסגרת כנופיה שנקראת "הבנים האבודים" שם הם מתאהבים.
מקורות ההשפעה העיקריים על אווירת האלבום והתכנים שבו הם תנועת הוורד הלבן, סדרת הטלוויזיה האמריקאית "הסמויה" והגרפיטי האמריקאי.
ב-31 במאי 2011, הודיעה הלהקה ששירם החדש "Every Teardrop Is a Waterfall" יהיה זמין להורדה ב-3 ביוני.
באותו חודש פורסם באתר הלהקה שאלבום EP קצר יהיה זמין להורדה דיגיטלית ב-26 ביוני ויכלול 3 שירים: "Every Teardrop Is a Waterfall", "Major Minus" ו-"Moving to Mars".
הסינגל השני מתוך האלבום, "Paradise" שוחרר ב-12 בנובמבר 2011. באותו יום חשף כריס מרטין שהזמרת ריהאנה תשתתף בשיר "Princess of China".
ב-19 באוקטובר פרסם מגזין בילבורד האמריקאי ש-"Princess of China" יהיה הסינגל השלישי מתוך האלבום, בתגובה הודיעה הלהקה ששחרור השיר כסינגל כלל לא נקבע עם חברת התקליטים שלה.
ב-20 בנובמבר הודיעה הלהקה שהסינגל הבא מתוך האלבום הוא "Charlie Brown" והוא ישוחרר באופן רשמי ב-10 בינואר 2012. השיר הושמע לראשונה כסינגל שיווקי מן האלבום בשווייץ, ולאחר מכן בגרמניה.
בנוסף, הלהקה אישרה שוידאו קליפ לסינגל יופק במקביל לשחרורו כסינגל רשמי בכל שאר המדינות, ב-10 בינואר 2012.
Mythodea (בתרגום חופשי: מיתודיאה) הוא אלבום מוזיקה קלאסית ואלקטרונית מאת המלחין היווני ואנגליס.
האלבום נכתב עוד בשנת 1993, אך יצא לאור רק בשנת 2003. נאס"א השתמשה במוזיקה של האלבום כמוזיקת נושא בשביל משימת החלל שלה במאדים.
בהלחנת האלבום השתתפה תזמורת כלי הקשה שכללה 20 מתופפים ומקהלה בת 120 אנשים.
Myriads היא להקת דום/מטאל גותי סימפוני.
הלהקה הוקמה ב-1997 בסטוונגר, ושיריה עוסקים בפילוסופיה ופסיכולוגיה.
היא הוציאה שני אלבומים בשנים 1999 ו-2002 ואחריהם נכנסה לתקופה של הקפאה.
ב-2010 הוציאה שיר דמו נוסף.
רודי מיכאל (Rudi Michael) - תופים, כלי הקשה
(J.P.) - גיטרות: גיטרה חשמלית וגיטרה אקוסטית
אלכסנדר טוויס (Alexander Twiss) - שירה, גרואלינג וגיטרות
מונה אונדהיים שקוטן (Mona Undheim Skottene) - שירה נשית, פסנתר וקלידים
מיקאל שטוקדל (Mikael Stokdal) - שירה, פסנתר, קלידים (עזב ב-2003)
Mycoplasma genitalium (בתעתיק לעברית: מיקופלזמה גניטליום) הוא חיידק קטן שחי על תאי האפיתל הריסי של דרכי השתן והמין בבני האדם.
חיידק זה התגלה לראשונה ב-1981. מיקופלזמה ממין זה עלולה לגרום לדלקת בדרכי השתן אצל נשים וגברים, אם כי לרוב להימצאות החיידק אין כל תסמונת קלינית.
ישנם חילוקי דעות בקרב הקהילה הרפואית אם חיידקים אלו שייכים למחוללים שעוברים בהדבקה מינית, שכן חיידקים אלה הם חלק מ"אוכלוסיית החיידקים הטבעית" של נשים רבות.
חיידקי המיקופלזמה הם היצורים החיים הקטנים ביותר הקיימים ובשל כך קשה לאבחנם.
הם חסרי דופן תא ובשל כך אנטיביוטיקות נפוצות כגון פניצילין אינן משפיעות עליהם.
הם נפוצים למדי, ואם הם גורמים לדלקות ניתן לטפל בהם באמצעות אנטיביוטיקות כגון אזיתרומייצין.
בשנת 1995 מופה הגנום של המיקופלזה בשלמותו.
לרוב, חיידק המיקופלזמה לא גורם לתסמינים.
במידה ומתפתחים תסמינים (למשל בתקופות של היחלשות המערכת החיסונית, או אם החיידק מתרבה יתר על המידה), הם כוללים דלקת בדרכי השתן בנשים וגברים.
בנשים, עלולה להתפתח דלקת צוואר הרחם ומחלה דלקתית של האגן.
בשונה ממיקופלזמות אחרות, החיידק לא מתבטא בוגינוזיס חיידקי.
במידה ומתפתחים תסמינים הטיפול המומלץ הוא באזיתרומייצין כטיפול ראשוני ובדוקסיציקלין כטיפול שניוני.
מחקרים הראו שלטיפול בן 5 ימים באזיתרומייצין יש אחוזי ריפוי גבוהים יותר ממנה חד פעמית (יותר מ-95% לעומת 80%).
בנוסף, מנה חד פעמית עלולה להוביל לפיתוח עמידות של החיידק לאנטיביוטיקה.
בהתחשב בממצאים הללו, רופאים עוברים לטיפול בן 5 ימים באזיתרומייצין.
דוקסיציקלין עדיין בשימוש אבל מוקסיפלוקסצין מסתמן כטיפול עדיף, במידה והטיפול באזיתרומייצין לא צלח.
דוקסיציקלין היא יחסית לא אפקטיבית עם שיעורי ריפוי של 48% לנשים ו-38% לגברים.
Möve 101 היא מכונית מיקרו, בתצורת תלת-אופן, בסגנון קופה, אשר יוצרה על ידי חברת Hofmann & Moldrich האוסטרית בווינה, בשנת 1953. מדגם זה של המכונית יוצרו 10 יחידות בלבד.
דגם ה-"Möve 101" התבסס על שלדת דגם "Felber Autoroller" האוסטרי.
גוף דגם ה-"Möve 101" היה בנוי מלוחות אלומיניום בעובי של 0.8 מילימטר.
החלון הקדמי מופרד ל-2 שמשות זהות
החלון האחורי מופרד ל-2 שמשות זהות
מקום חיבור המגבים (וישרים) הקדמיים - על גג הרכב, מעל לשמשה
2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות")
Myway איירליינס (בגיאורגית: მაივეი ეარლაინს; באנגלית: Myway Airlines) היא חברת תעופה גיאורגית, שנוסדה בשנת 2017 והחלה לפעול באפריל 2018.
בחודש מאי 2016, הודיעה חברת החזקות Hualing הסינית על תוכניות להקמת חברת תעופה בינלאומית שתפעל מגאורגיה.
במהלך פגישה עם ראש ממשלת גאורגיה, גיורגי קוויריקשווילי, הצהיר נשיא החברה הסינית, מי הואה, כי הקבוצה מתכוונת להפעיל טיסות לאירופה ולאסיה מבסיסה בנמל התעופה הבינלאומי של טביליסי עם כוונה להפעיל טיסות לאמריקה הצפונית בעתיד הרחוק.
ב-26 בפברואר 2018 קיבלה חברת התעופה תעודה של מפעיל התעופה (AOC) עם תוכניות להתחלת הפעילות במאי 2018.
ב-3 באפריל 2018, קיימה חברת התעופה את טיסת הבכורה שלה מטביליסי לטהראן, בהשתתפות נציגי תקשורת, מפעילי תיירות הפועלים בשוק הגיאורגי ונציגים של סוכנויות ציבוריות.
טיסות בין טביליסי לתל אביב, החלו לפעול ב-28 ביוני 2018.
הטיסות הופעלו בתדירות של 3 טיסות שבועיות.
החל מנובמבר 2018 מפעילה החברה 4 טיסות שבועיות בקו זה.
יעדי Myway איירליינס, נכון לנובמבר 2018:
עירמדינהנמל תעופההערותאתונהיווןנמל התעופה הבינלאומי אתונה-אלפתריוס וניזלוסבתומיגאורגיהנמל התעופה הבינלאומי של בתומי עונתיבודפשטהונגריהנמל התעופה הבינלאומי בודפשט פרנץ ליסטחרקובאוקראינהנמל התעופה הבינלאומי חרקוב קייבאוקראינהנמל התעופה הבינלאומי בוריספילרומאאיטליהנמל התעופה לאונרדו דה וינצ'י-פיומיצ'ינוטביליסיגאורגיהנמל התעופה הבינלאומי של טביליסיבסיס פעולה מרכזיתל אביבישראלנמל התעופה בן-גוריון
צי המטוסים של החברה, נכון לנובמבר 2018:
Más Allá Tour הוא סיבוב ההופעות הראשון של להקת הבנים הלטינית-אמריקאית CNCO.
סיבוב הופעות זה נועד על מנת לקדם את אלבום הבכורה של הלהקה, Primera Cita.
סיבוב ההופעות החל ב-26 בפברואר 2017 בקוצ'במבה שבבוליביה, והסתיים ב-18 במרץ 2018 באלחואלה שבקוסטה ריקה.
שלוש הופעות מסיבוב ההופעות בוטלו מסיבות לוגיסטיות.
להלן רשימת השירים שאיתה הופיעו CNCO במופעים אשר נכללו בסיבוב ההופעות.
תאריך עיר מדינה מיקום סיבה 31 במרץ 2017ולנסיהונצואלה Forum de Valencia "בעיות לוגיסטיות" 31 באוקטובר 2017ארקיפהפרו Centro de Convenciones Galdoz "בעיות לוגיסטיות" 1 בנובמבר 2017לימה ג'וקי קלאב
Más Turbada Que Nunca הוא אלבום האולפן הרביעי של הזמרת-יוצרת המקסיקנית גלוריה טרווי.
האלבום יצא לאור ב-1 בפברואר 1994, על ידי חברת התקליטים BMG אריולה.
בדומה לשלושת האלבומים הקודמים של טרווי, גם זה הופק על ידי סרחיו אנדרדה.
האלבום הופק על ידי סרחיו אנדרדה שעבד עם טרווי עוד מצאת אלבום הבכורה שלה בשנת 1989. כמו כן, יצא האלבום בפורמט של תקליט ויניל ותקליטור במטרה לעזור בקידום המסחרי שלו ברחבי העולם.
ב-11 בדצמבר 2001, הוציאה גלוריה טרווי את האלבום בגרסה מחודשת שהופצה על גבי תקליטור.
האלבום הגיע למקום ה-43 במצעד האלבומים הלטיניים של בילבורד.
Mélanie (בעברית: מלאני) הוא אלבום האולפן השישי של הזמרת הקנדית סלין דיון.
האלבום יצא לאור ב-22 באוגוסט 1984, על ידי חברת התקליטים TBS.
מתוך האלבום יצאו שלושה סינגלים: "Une colombe", "" ו-"Un amour pour moi".
האלבום הופק על ידי רנה אנג'ליל, אדי מרנאיי, רודי פסקה, פול באילרגיון ומרסל לפבר.
בעקבות הצלחתו של האלבום, הצליחה דיון לזכות בחמישה פרסי Felix.
היא זכתה בקטגוריות "האלבום הנמכר ביותר", "השיר הנמכר ביותר" ובשלוש נוספות.
בקנדה זכה האלבום להצלחה רבה כאשר נמכר שם בלמעלה מ-50,000 עותקים, דבר אשר הקנה לו את תואר אלבום זהב.
מדינהתאריך יציאהחברת תקליטיםפורמטקטלוגקנדה22 באוגוסט 1984TBSתקליטTBS 501קלטת שמעTBS 4501
Música + Alma + Sexo (בעברית: מוזיקה + נשמה + מין) הוא אלבום האולפן התשיעי של הזמר הפוארטו ריקני ריקי מרטין.
האלבום יצא לאור לראשונה באירופה ב-31 בינואר 2011 דרך חברת התקליטים קולומביה רקורדס, ויום לאחר מכן באמריקה הצפונית דרך חברת התקליטים Sony Music Latin.
עד לפברואר 2015 מכר האלבום מעל ל-120 אלף עותקים בארצות הברית, והגיע למעמד יהלום לאחר שמכר מעל ל-300 אלף עותקים ברחבי העולם.
Más De Lo Que Aposté (בעברית: יותר ממה שהימרתי) הוא סינגל שהוקלט על ידי הזמרת-יוצרת הספרדייה איתנה, ביחד עם להקת הפופ הרוק הקולומביאנית מוראט.
השיר יצא לאור ב-30 ביולי 2020, על ידי חברת התקליטים יוניברסל מיוזיק גרופ, כסינגל שלא מתוך אלבום.
השיר הגיע למקום ה-21 במצעד השירים שבספרד.
השיר נכתב על ידי איתנה, אנדי קליי, ג'רמן גונזלו, דוק מולאנו, חואן פבלו איזאזה פינירוס, לואיס סלאזר, ניקולה גונזלס, פבלו בניטו, ולנטינה ריקו וחואן פבלו וילמיל קורטס והופק על ידי חואן פבלו איזאזה ומפאצ'ה.
השיר נשלח לרדיו להיטים עכשוויים שבספרד ב-9 באוגוסט 2020, על מנת לעזור בקידום שלו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14.8 מיליון השמעות.
הווידאו קליפ הרשמי של השיר הועלה לערוץ היוטיוב של איתנה ב-30 ביולי 2020, בשידור חי.
הקליפ צבר למעלה מ-15 מיליון צפיות.
mynet הוא שמם של אתר חדשות ואפליקציית מובייל שהפעילה "ידיעות תקשורת", זרוע המקומונים של קבוצת "ידיעות אחרונות".
האתר והיישומון פעלו עד 25 בדצמבר 2025, ואז נסגרו עקב קיצוצים בידיעות אחרונות.
בשנת 2008 יזם והקים העיתונאי אילן יצחייק, ממייסדי ynet, עם העורכת הראשית של ידיעות תקשורת יעל אדמוני, ערוץ חדשות מקומיות בשם mynet.
השם שנבחר מורכב מהלחם בסיסים של המילים my ו־ynet, המבטאות את היוזמה והרעיון לספק שירות חדשות "אישי" שיביא לתושבים עדכונים וידיעות מהסביבה המקומית שלהם.
תחילה הוגש האתר בפלטפורמה של ערוץ משנה של ynet, שריכז ידיעות מהערים השונות.
בשלוש השנים הראשונות, העורך הראשי של האתר היה העיתונאי נועם רשף.
עם עזיבתו בשנת 2011, מונה גיא בניוביץ' לתפקיד העורך הראשי.
בשנת 2017 עברה רשת mynet תהליך מיתוג ועיצוב מחדש והפכה לאתר חדשות עצמאי, שתחתיו פעלו 19 אתרי חדשות משניים והוא הפעיל מערכת כתבים, עורכים וצלמים משלו.
בשנת 2019 השיקה הרשת אפליקציה חדשה שפיתחה "ידיעות טכנולוגיות", הזרוע הדיגיטלית של "ידיעות אחרונות", והנגישה את תוכני האתר למשתמשי הטלפונים הסלולריים.
האתר מספק חדשות מקומיות במגוון תחומים: פוליטיקה, ספורט, תרבות, חינוך, בריאות, נדל"ן, רכילות, פנאי ואוכל.
כמו כן השיק האתר במהלך השנה מספר פרויקטים גדולים השמים דגש על קידום עסקים קטנים ועצמאיים.
דסק החדשות המרכזי של mynet ממוקם בבית ידיעות אחרונות בראשון לציון וממנו נערכים מרבית אתרי הרשת.
האתרים "mynet ירושלים" ו"mynet קריות" תופעלו ממערכות שמוקמו בערים עצמן.
נכון ל-2023, היו ברשת mynet 19 אתרים מקומיים, שאותם תפעלו כ-30 עורכים וכתבים ברחבי הארץ:
Märkische Heide, märkischer Sand, מגרמנית (מילולית: מישור מרקידי, חול מרקידי) ידוע גם בתור Brandenburghymne או Steige hoch, du roter Adler הוא שיר מארש גרמני ששימש כהמנונה הלא רשמי של מדינת ברנדנבורג בין השנים 1906 ו-1936.
לפי גוסטב בישזנשיץ (1996–1902), השיר נכתב והולחן על ידי עצמו ביום העלייה לשמים, ה-10 במאי 1923. הרעיון לשיר עלה בו בזמן שהיה חבר בתנועת ואנדרפוגל במהלך לינת לילה באכסניית נוער.
על פי דבריו, הוא חיכה עם שליחת השיר למוציא לאור ונתן את הנוסח הראשוני לחבריו כדי לראות איך הוא מתקבל על ידם.
על אבן מצבתו כתוב משפט הטוען כי הוא המחבר של השיר.
מנגד, מרגרט זיידל, משנאייכה ביי ברלין טענה בראיון, כי הטקסט חובר במשותף על ידי קבוצת נוער מברלין.
על פי דבריה, בישזנשיץ רק תרם את המנגינה לקבוצת הנוער.
עברית גרמנית תעתיק לעברית מישור מרקידי,
פזמון: הרקיע שחקים, נשר אדום שכמותך,
הייל לך, ארץ ברנדנבורג שלי.
ב-2008, חלקים ממפלגת הלינקה קראו שוב להפסיק את השימוש בשיר.
בתגובה, המזכיר הכללי של SPD בברנדנבורג, קלאוס נס, כינה את האמירה "משיכה בשיער", מנהיג הקבוצה הפרלמנטרית של CDU, תומאס לונצ'ק מברנדנבורג, הצביע על כך שהטקסט הוא "תמים מבחינה פוליטית".
מנפרד סטולפה (SPD) ושר הפנים יורג שנבוהם (CDU) הזהירו מפני השמצה של Märkische Heide כ"שיר נאצי".
Mylo Xyloto Tour הוא סיבוב ההופעות החמישי של הלהקה הבריטית קולדפליי.
סיבוב ההופעות, שנועד לקדם את אלבום האולפן החמישי שלהם, Mylo Xyloto, החל באביב 2011 עם סדרה של הופעות חד פעמיות באירופה ובפסטיבלים כדוגמת "רוק בריו" הברזילאי, והסתיים בדצמבר 2012 בארצות הברית.
לאחר שהקדישו את קיץ 2011 למסע קידום האלבום באירופה, אמריקה ואפריקה, הכריזה הלהקה על סיבוב ההופעות באמצעות חשבון הטוויטר שלה בספטמבר 2011. ההופעות הראשונות התקיימו בבריטניה, צרפת, גרמניה ובלגיה.
מאוחר יותר נוספו הופעות באוקטובר ונובמבר, ועקב הביקוש הוסיפה הלהקה הופעות נוספות בבריטניה, כאשר הכרטיסים להופעות בקובנטרי, מנצ'סטר, סנדרלנד ולונדון אזלו תוך פחות משעתיים.
סיבוב ההופעות החל בהופעה בשידור חי במדריד.
עם סיום סיבוב ההופעות, הרוויח כל אחד מחברי הלהקה כ-10.2 מיליון ליש"ט שחולקו מתוך 118.4 מיליון ליש"ט.
ההופעה הראשונה במדריד הועברה בשידור חי ביוטיוב, תחת השם "Coldplay Live: Unstaged".
בהופעה, ששודרה ב-26 באוקטובר 2011, ביצעה הלהקה שירים מתוך Mylo Xyloto לצד להיטיה הקודמים.
ההופעה אף שודרה בטיימס סקוור.
לפני ההופעה, יכלו המשתמשים באינטרנט לצפות בתוכן בלעדי הכולל ראיון לפני ההופעה וצילומים מבדיקת הסאונד של הלהקה.
הצופים אף יכלו גם לבחור את תצוגת המצלמה שלהם, החל מ"קדמת הבמה" ועד ל"אווירי".
את ההופעה ביים אנטון קורביין.
על פי דיווחים, צפו בשידור החי כמעט 20 מיליון צופים.
השידור החוזר של ההופעה ב-Vevo נצפה על ידי כמעט 8 מיליון צופים.
ההופעה בקומון רום של UEA שודרה ב-BBC Radio 1 ב-27 באוקטובר 2011. ההופעה ב-La Cigale הועברה גם כן בשידור חי, באופן בלעדי לצופים ממזרח אירופה ומאסיה, דרך אורנג'.
ההופעה ב-Dingwalls תוכננה לעלות בשידור חי ב-BBC Radio 2 ב-15 בדצמבר 2011. ההופעה ב-1 ביוני באצטדיון האמירויות שודרה בלייב ב-Absolute Radio תחת השם "Coldplay: Live at the Emirates".
בשנת 2012 פרסמה הלהקה אלבום לייב וסרט דוקומנטרי בשם "Coldplay Live 2012", יצאו בשנת 2012. בנוסף, הוציאה הלהקה את המיני-אלבומים iTunes Festival: London 2011 ו-Live in Madrid ב-18 בספטמבר 2011 וב-31 באוקטובר 2011, בהתאמה.
31 באוקטובר 2011אוסלו, נורווגיהFolketeatretנקבעה מחדש ל-23 בנובמבר 2011 ועברה לסנטרום.5 בפברואר 2013סאו פאולו, ברזילמורומבי7 בפברואר 2013פורטו אלגרה, ברזילEstadio do Zequinha9 בפברואר 2013בואנוס איירס, ארגנטינהEstadio Ciudad de La Plata12 בפברואר 2013סנטיאגו, צ'ילהEstadio Monumental15 בפברואר 2013מקסיקו סיטי, מקסיקוForo Sol18 בפברואר 2013גוודלחרה, מקסיקוEstadio 3 de Marzo19 בפברואר 2013מונטריי, מקסיקוEstadio Universitario
"Más y Más" (בעברית: "עוד ועוד") הוא סינגל של הזמר הפוארטו ריקני דראקו רוסה אשר יצא לאור לראשונה ב-2004 כחלק מאלבומו Como Me Acuerdo, ובהמשך יצא בעוד מספר גרסאות.
השיר היה מועמד לפרס הגראמי הלטיני לשיר הטוב ביותר לשנת 2004.
השיר שוחרר במקור בשנת 2004 כחלק מאלבומו של רוסה Como Me Acuerdo.
במקביל, יצאה גרסה של השיר באנגלית בשם "Crash Push", כחלק מאלבומו האנגלי של רוסה "Mad Love".
הסינגל המקורי שוחרר בצירוף קלים שבוים בידי בת-זוגו של רוסה, אנג'לה אלוורדו.
ב-6 בינואר 2013 שחרר רוסה גרסה מחודשת של השיר, שמבוצעת בדואט עם הזמר ריקי מרטין.
הגרסה המחודשת של השיר הגיעה למקום ה-27 במצעד השירים הלטיניים של בילבורד.
כמו כן היא הייתה מועמדת לפרס הגראמי הלטיני לשיר הטוב ביותר לשנת 2013, וכך הפך השיר לשיר היחיד שהיה מועמד פעמיים לפרס זה.
ב-28 בנובמבר 2010 הזמרת הישראלית רוני דלומי הוציאה את הסינגל "כך או כך", המבוסס על שירו של רוסה.
מילות השיר תורגמו בידי נתן גושן.
השיר הוא חלק מאלבום הבכורה שלה "קצת אחרת".
השיר צעד 12 שבועות רצופים במצעד ההשמעות של רשת ג', ובשיאו הגיע למקום השני במצעד.
"Más" הוא סינגל של ריקי מרטין, המשמש כסינגל השני מתוך אלבום האולפן התשיעי שלו, Música + Alma + Sexo.
השיר יצא, על ידי חברת התקליטים קולומביה רקורדס, ב-5 באפריל 2011.
נכון ליוני 2022, השיר הושמע למעלה מ-17 מיליון פעמים בספוטיפיי.
בביקורת שנתן העיתון ניו יורק פוסט נכתב כי: "הריגוש של השיר הזה הוא בלחן הפופ הלטיני הבהיר: 'Más', שבו מרטין מנסה ללכוד את רחובות תחילת שנות ה-90 של הארלם הספרדית".
ג'ואי גררה, מ-Houston Chronicle , שיבח את השיר באומרו: "Más הוא הומאז' לאמנים מורעבים (DJ מחתרתי, דוגמנית צעירה) שמתנגן כמו עדכון קולי ללהיטי העבר 'The Cup of Life' ו-'Livin'la Vida Loca'".
גרייס בסטידס, מ-Latina , כתבה כי: "'Más' הוא שיר דאנס בהרגשה טובה על ניצול כל מה שיש לחיים להציע מבלי לדאוג למה שאחרים אומרים.
מטרתו לזעזע אותנו כמו שעשה עם 'The Cup of Life' ב-1999." ג'ון פארלס, מהניו יורק טיימס, אמר כי: "ביטי דיסקו קופצניים ומחדשים, כמו אלה שהניעו להיטים של ליידי גאגא ובלאק אייד פיז, מניעים את 'Más', שיר על אנשים עם חלומות מגיעים.
ליילה קובו, מהמגזין בילבורד, אמרה כי: "'Más' היא הזמנה לרקוד עם מילים המעודדות את המאזינים לחגוג את הלילה".
הווידאו קליפ של השיר, שצולם במרץ 2011 ובוים על ידי סימון ברנד , יצא בערוץ היוטיוב של ריקי מרטין ב-29 באפריל 2011. נכון ליוני 2022, הווידאו קליפ נצפה למעלה מ-14 מיליון פעמים.
"Más Allá" (בעברית: "מעבר") הוא שיר של הזמרת גלוריה אסטפן אשר יצא כסינגל השני מתוך אלבומה השישי Abriendo Puertas בדצמבר של 1995. השיר נכתב על ידי המלחין הקולומביאני קייק סנטאנדר והופק על ידיו ועל ידי בעלה של אסטפן, אמיליו.
השיר הוא בלדה לרגל חג המולד בסגנון פלמנקו ובולרו אשר מבחינה לירית עוסקת באהבה ללא אנוכיות.
השיר הגיע למקום הראשון במצעד השירים הלטינים של ארצות הברית וכן לראש המצעד של שירי הפופ הלטינים המצליחים ביותר ברדיו האמריקאי.
אסטפן ביצעה את השיר בפניי האפיפיור דאז יוחנן פאולוס השני בוותיקן בשידור חי, ובנוסף גם בפניי נשיא ארצות הברית דאז ביל קלינטון במסגרת ספיישל לחג המולד.
השיר יצא מחדש בשנת 2020 במסגרת האלבום Brazil305 בו אסטפן הקליטה חלק משיריה מחדש בעיבוד של מוזיקה ברזילאית.
השיר זכה לגרסת כיסוי על ידי הזמרת האמריקאית-מקסיקנית אלסה גרסיה באלבומה "Navidad en Mi Pueblo" אשר יצא בשנת 2002. בנוסף הוא גם זכה לגרסת כיסוי על ידי הזמר הספרדי רפאל באלבומו Ven a Mi Casa Esta Navidad משנת 2015.
Mystery Science Theater 3000 היא סדרת טלוויזיה אמריקאית מהסוגות קומדיה ומדע בדיוני אשר נוצרה על ידי ג'ואל הודג'סון.
הסדרה עלתה לראשונה לשידור ב-24 בנובמבר 1988 בערוץ הטלוויזיה KTMA-TV המקומי במיניאפוליס.
במהלך היא שודרה בערוץ הקומדיה (לימים ערוץ הטלוויזיה קומדי סנטרל) במשך עשר עונות עד 1999. נטפליקס הפיקה שתי עונות נוספות של הסדרה בשנים 2017 ו-2018.
עלילת הסדרה מתמקדת במנקה ג'ואל רובינסון אשר מוחזק בשבי על ידי שני מדענים מטורפים על סיפון החללית "לוויין האהבה" אשר מקיף את כדור הארץ ומאלצים אותו לצפות בסדרת סרטים גרועים דלי תקציב.
על מנת לשמור על שפיותו ג'ואל בונה רובוטים אשר מארחים לו לחברה ומסייעים לו להגיב בהומור על כל סרט בעת שהסרט מוקרן.
כל פרק בן שעתיים מתמקד בסרט אחד (אשר לעיתים קרובות נערך בגלל אילוצי זמן), ולעיתים מוקרנים לפני כן סרטים קצרים ישנים וסרטים חינוכיים שונים, כאשר ניתן להבחין בצלליות של ג'ואל, והרובוטים צופים בסרט ממושבים בתחתית המסך.
באמצע העונה החמישית של התוכנית דמותו של ג'ואל הוחלפה בדמותו של מייק נלסון (אותו מגלם מייקל ג'יי נלסון) ובהמשך דמות זו הוחלפה בדמותו של ג'ונה הסטון (מגולם על ידי ג'ונה ריי).
"Mystical Magical" (בעברית: "מיסטי קסום") הוא שיר של הזמר האמריקאי בנסון בון.
השיר יצא לאור ב-24 באפריל 2025, כסינגל השני מתוך אלבום האולפן השני, "American Heart".
השיר מסמפל את השיר "Physical" של אוליביה ניוטון-ג'ון משנת 1981.
ב-11 באפריל 2025, בון הופיע בפסטיבל קואצ'לה 2025 והכריז במהלך הופעתו על אלבום האולפן השני העתידי שלו, American Heart.
בנוסף להופעתו לצד בריאן מיי, הזמר חשף שני שירים מהאלבום: "Young American Heart" ואת "Mystical Magical".
האחרון זכה לתשומת לב בשל השימוש בביטוי "Moonbeam ice cream" (גלידת קרן ירח).
בון כינה את השיר בשם "Moonbeam ice cream" עד שנחשף שמו האמיתי במועד יציאתו ב-24 באפריל.
השיר יצא בליווי וידאו קליפ מילים בבימויו של מאט איסטין, המציג את בון רוקד או מוקף בבלונים במקומות שונים.
"Mystical Magical" תואר כשיר "זוהר" ו"קליט" בסגנון פופ עם השפעות של רוק, העוסק באהבתו של בון לבת זוגו אותה מכנה בשיר כ"אלוהית", אהבה שגורמת לו להתמודד עם אתגרים ומדרבנת אותו להמשיך הלאה בחיים.
הוא מתמודד עם סימנים סותרים מאהובתו, אך הוא אינו מוטרד מכך.
השיר מסמפל את השיר "Physical" של אוליביה ניוטון-ג'ון משנת 1981. בון שר לאורך השיר בקול גבוה יחסית ובכך מבליט את סגנון השירה הבולט והייחודי שלו.
+מקבץ רשימות אשר דירגו את השיר "Mystical Magical"ארגוןרשימהמיקוםמקורבילבורד100 השירים הטובים ביותר לשנת 202576
בלוגיקה מתמטית, NAND (קיצור של Not AND; נקרא גם קו שֶׁפֶר, ומסומן לעיתים בקו אנכי (|) או ב-↑) הוא קשר לוגי המתקבל מצירוף הקשרים לא עם וגם, ולעיתים נקרא לפיכך "לא-וגם".
באלגברה בוליאנית, NAND הוא פעולה בוליאנית אשר תוצאתה היא ההפך של פעולת AND על אותם אופרנדים.
בהתאם לכך, B NAND A הוא "שקר" אם ורק אם שני האופרנדים B ו A הם "אמת".
כתיב מקובל של פעולת NAND הוא בצורה , כאשר הסימן מייצג את פעולת AND, והקו שמעל לביטוי מציין NOT.
על פי חוקי דה מורגן ניתן להציג את כל הפעולות הבסיסיות של האלגברה הבוליאנית -
AND, OR ו-NOT באמצעות שימוש ב-NAND בלבד:
דברים אלה מובילים למערכת אקסיומות אלטרנטיבית לאלגברה הבוליאנית, אשר מתבססות רק על פעולה אחת.
במונחי הלוגיקה המתמטית, פירוש הדבר הוא ש-NAND מהווה לבדו קבוצה שלמה של קשרים, דהיינו קבוצת קשרים שבאמצעותה ניתן ליצור כל טבלת אמת מבוקשת.
זהו אחד משני קשרים המקיימים תכונה זו: השני הוא NOR לוגי.
מערכות ספרתיות אשר דורשות שימוש בשערים לוגיים מנצלות עובדה זו בביטויים לוגיים מורכבים, אשר מורכבים בדרך כלל מפונקציות לוגיות כמו AND ו-OR.
הצגת ביטויים אלה בעזרת NAND בלבד מאפשרת תכנון והרכבה זולה יותר של רכיבים לוגיים.
סדרה 7400 של מעגלים משולבים מכילה שערי NAND בלבד.
NAD (ראשי תיבות של Nicotinamide adenine dinucleotide, ניקוטינאמיד אדנין דינוקלאוטיד) הוא קואנזים המצוי בכל התאים החיים.
NAD הוא קואנזים הבנוי משני נוקלאוטידים, אשר בתורם מורכבים מהבסיסים החנקניים אדנין וניקוטינאמיד.
האחרון הוא האמיד של ניאצין (ויטמין B3), שהוא עצמו נגזרת של חומצת האמינו טריפטופן.
בין האדנין לניקוטינאמיד מחברות שתי קבוצות זרחה ושתי קבוצות ריבוז, המשלימות אותם לנוקלאוטידים.
+NAD משמש בתא כנשא אלקטרונים: הוא מסוגל לקלוט יון הידריד (יון שלילי של מימן, -H, שני אלקטרונים ופרוטון) ולהעבירם לתרכובת אחרת.
תהליך זה מאפשר תגובות כימיות רבות בתא, ותהליכי חיים רבים לא היו מתקיימים ללא NAD.
תזונה דלה בניאצין ובטריפטופן מביאה לחוסר ב-NAD בגוף ולמחלה הקרויה פלגרה (Pellagra).
המחלה הקטלנית הייתה נפוצה בעבר בקרב אוכלוסיות שניזונו בעיקר מתירס, צמח דל בניאצין ובטריפטופן זמינים.
ניתן להפריד את דופן הפרי מגרעין התירס על ידי בישול ממושך של הקלחים בסביבה בסיסית (כגון תמיסת סידן הידרוקסידי או תמיסת נתרן פחמתי) וכך להגביר את זמינות הניאצין.
תהליך זה קרוי Nixtamalization והיה מקובל בקרב ילידי אמריקה כגון האצטקים והמאיה.
גם כיום התהליך נפוץ במרכז אמריקה.
ניקוטין, המצוי בסיגריות ודומה מבחינה כימית לטריפטופן ולניקוטינאמיד, אינו מסוגל להפוך לניקוטינאמיד.
לכן צריכתו אינה תורמת לייצור NAD בגוף והיא אף מזיקה לבריאות.
+NAD: הצורה המחומצנת של NADH.
המטען החיובי על החנקן מאפשר קליטת יון הידריד שלילי.
NADH: הצורה המחוזרת של +NAD.
+NADP: הצורה המחומצנת, בתוספת קבוצת זרחה.
NADPH: הצורה המחוזרת, בתוספת קבוצת זרחה.
הם קשורים באופן רופף למדי לשורה ארוכה של אנזימים, ומהווים את האתר הפעיל של האנזים.
NAD ו-NADP לעולם לא פועלים באופן עצמאי, במנותק מהאנזים.